<classify> KULWA MZEE-DAR ES SALAAM MBUNGE waKigoma Mjini, Zitto Kabwe amekutwa na kesi ya kujibu, na mahakama imemfahamisha anatakiwa kufuata utaratibukwa sababu mahakamani watu wote ni sawa. Uamuzi huoulitolewa jana Mahakama ya Hakimu Mkazi Kisutu, Dar es Salaam mbele ya HakimuMkazi Mkuu, Huruma Shaidi. Akitoauamuzi, Hakimu Shaidi alisema kuwa amepitia ushahidi wote uliotolewa namashahidi 15 wa upande wa mashtaka. Alisemaupande wa Jamhuri uliwasilisha majumuisho na kuonyesha wamethibitisha mashtaka,hivyo uliomba mahakama imuone mshtakiwa ana kesi ya kujibu. Upandewa utetezi katika majumuisho wanasema katika makosa yote matatu wanaonamshtakiwa hana hatia na wanaona Jamhuri hawajathibitisha kosa. Sualakwamba hayo maneno ni ya uchochezi ama hapana ni suala la ushahidi na kwambaushahidi wa upande wa Jamhuri peke yake hauwezi kutosheleza, mshtakiwa lazimaatuambie alitoa maneno hayo akiwa na maana gani. Aliyesemamaneno lazima apewe nafasi ya kusema ili tujue alikuwa anamaanisha nini kutajamaneno hayo na alifanya mkutano na waandishi na akatoa taarifa kwa vyombo vyahabari, alisema Hakimu Shaidi. Alisema kwamantiki hiyo, mahakama inaona mshtakiwa ana kesi ya kujibu kwa aliyoyatamka kwauhalisia wake. Baada yauamuzi huo, Zitto alipewa nafasi ya kueleza atajitetea kwa utaratibu upi naalijibu atajitetea kwa njia ya kiapo na ataanza kujitetea Machi 17 hadi 20. Awali Wakiliwa Serikali Mkuu, Tumaini Kweka, alidai kesi hiyo ilikuja kwa uamuzi, lakiniwanataka kufahamu kwa nini Zitto hakufika mahakamani Februari 10, mwaka huuwakati kesi yake ilipokuja kwa uamuzi. Akijibu hojahiyo, Zitto alidai alikuwa anaumwa na alitoa barua za hospitalini kuthibitishakuumwa kwake. Wakili Kwekaalidai barua hiyo hawaielewi kwani haina nembo wala stempu ya kuonyesha imetolewahospitali, lakini Zitto aliwajibu kuwa waende ubalozi wa Marekani kujiridhishana kwamba yeye ni kiongozi hawezi kufanya kitu kibaya. Akitoamajibu kuhusu hoja hiyo, Hakimu Shaidi alisema barua hiyo haina stempu yahospitali, lakini kwa sababu alihudhuria mwenyewe mahakamani bila kukamatwaanatakiwa kuzingatia utaratibu. Tunakuhitajimahakamani, tunapokuwa mahakamani watu wote ni sawa, haijalishi una nafasigani, uzingatie hilo, alisema Hakimu Shaidi. Katika kesiya msingi, Zitto anakabiliwa na mashtaka matatu ya uchochezi ambapo, anadaiwaOktoba 28, 2018 akiwa katika mkutano na waandishi wa habari, uliofanyika MakaoMkuu ya ofisi ya Chama cha ACT Wazalendo, alitoa maneno ya uchochezi yenye kuletahisia ya hofu na chuki. Inadaiwakuwa mshtakiwa alitamka; watu ambao walikuwa ni majeruhi katika tukio lamapambano baina ya wananchi na polisi wakiwa wamekwenda hospitali kupatamatibabu katika Kituo cha Afya Nguruka, polisi wakapata taarifa kuwa kuna watuwanne wamekwenda hospitali Kituo cha Afya Nguruka kupata matibabu wakawafuatakule wakawaua. Katikashtaka la pili, ilidaiwa Oktoba 28, mwaka huu maeneo ya Kijitonyama, Dar esSalaam katika makao makuu ya chama hicho, Zitto alitoa maneno ya uchochezidhidi ya Jeshi la Polisi akisema; lakini tumefuatilia kwa kina jambo hili,taarifa ambazo tumezipata kutoka kijijini Mpeta-Nguruka, Uvinza ni mbaya. Ni taarifaambazo zinaonyesha wananchi wengi sana wameuawa na Jeshi la Polisi pamoja nakwamba Afande Sirro Mkuu wa Jeshi la Polisi, Simon Sirro amekwenda kule,haijatoa taarifa yoyote kuhusu wananchi. Kama hawa Wanyantuzu walivamia eneo laranchi kuna taratibu za kisheria za kuchukua na sio kuwaua, wananchi wengi sanawamekufa. Ilidaiwakuwa katika tarehe hiyo hiyo, Zitto alitoa maneno ya uchochezi dhidi ya Jeshila Polisi akisema; Tumekuwa tukifuatilia kwa kina yanayojiri yote huko Uvinza,tunasikitika kusema kuwa taarifa tunazozipata kutoka Uvinza zinaogofya mno,kwani tunaambiwa kuwa wananchi zaidi ya 100 wa kabila la Wanyantuzu wamepotezamaisha kwa kupigwa risasi na polisi, wengine wakisema kuuawa hata wakiwa kwenyematibabu hospitalini baada ya kujeruhiwa kwenye purukushani na Jeshi la Polisi.  <topic>: KITAIFA 